**קראת כתבה טובה במקומון או באינטרנט? האזנת לשידור מעניין ברדיו האזורי?**

**אם כן, המליצו על העיתונאים המוכשרים לתחרות "כתב מקומי"**

איגוד דוברי הרשויות המקומיות מכריז גם השנה על תחרות "כתב מקומי", שבה מוענק פרס לכתבות ותכניות עיתונאיות מצטיינות – מודפסות, משודרות או מקוונות – שפורסמו באמצעי תקשרת מקומי: עיתון מודפס, אתר מקוון, רדיו אזורי או טלוויזיה קהילתית

--------------.

ראו התקנון בהמשך.

"כתב מקומי" 2019

תחרות העבודות העיתונאיות המצטיינות שפורסמו באמצעי תקשורת מקומי או אזורי: מודפס, משודר או מקוון

**תקנון התחרות**

א. כללי

1. תחרות "כתב מקומי" היא תחרות שנתית, שנערכת לראשונה בשנת 2018,על-ידי איגוד דוברי הרשויות המקומיות (להלן: האיגוד).

2. מטרת התחרות היא קידום וטיפוח המקצוענות, המצוינות והאיכות בתחומי העיתונות והעיתונאות המקומית, ובמיוחד בזו המתמקדת בנושאים מוניציפאליים, על היבטיהם השונים והמגוונים.

3. לתחרות אפשר להגיש עבודות עיתונאיות – מודפסות, משודרות או מקוונות – שפורסמו מ-1 בנובמבר 2018 ועד 30 לאוגוסט 2019 .

4. חבר השופטים בתחרות יורכב מנציגי ציבור ואנשי מקצוע, ובלבד שאינם קשורים, ישירות ו/או בעקיפין, לעבודות שיוגשו לתחרות. בראש חבר השופטים יעמוד נציג ציבור. חבר השופטים ימנה לפחות חמישה חברים, והוא ייבחר על-ידי הנהלת איגוד דוברי הרשויות המקומיות.

5. ההכרזה על שמות הזוכים בתחרות תהיה בכנס השנתי של איגוד דוברי הרשויות המקומיות.

6. למקבלי הפרס יוענקו תעודות מטעם איגוד דוברי הרשויות המקומיות בישראל. אם נוסף לתעודה יינתן גם פרס כספי או אחר – יפורסם דבר הפרס לפני המועד שבו יוגשו העבודות לתחרות.

7. המועד האחרון להגשת העבודה ייקבע מדי שנה על-ידי הנהלת איגוד דוברי הרשויות .

8. ההשתתפות בתחרות אינה כרוכה בתשלום.

 ב. זכאות להשתתפות בתחרות

התחרות פתוחה בפני כל מי שפרסם עבודה עיתונאית באמצעי תקשורת מקומי או אזורי - מודפס, משודר או מקוון. הגשת המועמדות לתחרות יכולה להיעשות או על-ידי מי שפרסם את העבודה העיתונאית או על-ידי ממליצים.

ג. הגשת העבודות לתחרות

העבודות יוגשו באמצעות האינטרנט לכתובת הבאה: igud@br7.org.il. מועד אחרון להגשת העבודות לתחרות לשנת 2019 הוא 21 באוקטובר 2019 .

ד. מבנה הגשת העבודה לתחרות.

 יש למסור את המידע המפורט להלן:

שם העבודה העיתונאית\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

תיאור העבודה העיתונאית (כתבת תחקיר, כתבה, ראיון, כתבת צבע וכו') \_\_\_\_\_\_\_\_\_\_\_\_\_\_\_\_\_.

זירת הפרסום (שם העתון/תכנית הטלוויזיה/תחנת הרדיו/אתר האינטרנט וכו')\_\_\_\_\_\_\_\_\_\_\_\_\_\_\_.

שם המגיש \_\_\_\_\_\_\_\_\_\_\_\_\_\_\_\_\_\_\_.

תפקיד \_\_\_\_\_\_\_\_\_\_\_\_\_\_\_\_\_\_\_\_.

כתובת\_\_\_\_\_\_\_\_\_\_\_\_\_\_\_\_\_.

טלפון\_\_\_\_\_\_\_\_\_\_\_\_\_\_\_  טלפון נייד\_\_\_\_\_\_\_\_\_\_\_\_\_\_\_.

כתובת דוא"ל\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

תאריך\_\_\_\_\_\_\_\_\_\_\_\_\_\_\_.

ה. צורת הגשת העבודה.

יש לצרף עותקים של העבודה העיתונאית המומלצת (תצלום כתבה מעיתון, עותק של שידור הטלוויזיה או הרדיו וכו').

ו. שיקולי חבר השופטים

חבר השופטים יבחר את העבודה הזוכה ויתחשב בבחירתו, בין השאר, בקריטריונים הבאים: מקוריות, חדשנות, יצירתיות וכן חשיבות העבודה העיתונאית לחיי הקהילה והאזרחים.

במקרה של חילוקי דעות בין השופטים יתקבלו ההחלטות ברוב מבין משתתפי הישיבה.